रॉबर्ट डॉनी जुनियर

**रॉबर्ट जॉन डॉनी जुनियर** (, जन्म ४ अप्रैल १९६५) एक मुल अमरिकी अभिनेता व निर्माता है। डॉनी ने अपने फ़िल्मी करियर की शुरूआत १९७० में पाँच वर्ष की आयु में अपने पिता की फ़िल्म *पाउंड* से की थी जिसके बाद वे लगातार फ़िल्मों व टेलिविज़न पर काम करते रहे। *लेस दैन ज़ीरो* (१९८७) में अपनी भूमिका के लिए पहली बार डॉनी के अभिनय पर समीक्षकों ने ध्यान दिया। *ज़ीरो* के बाद डॉनी को कई बड़ी फ़िल्मों में मुख्य भूमिका डी गई जिनमे *एयर अमेरिका* (१९९०), *सोपडिश* (१९९१) और *नैचुरल बोर्न किलर* (१९९४) शामिल है। उन्होंने १९९२ में बनी फ़िल्म *चैप्लिन* में चार्ली चैप्लिन की भूमिका साकरी जिसके लिए उन्हें सर्वश्रेष्ठ अभिनेता के अकादमी पुरस्कार के लिए नामांकन प्राप्त हुआ।

१९९६ से २००१ के बिच डॉनी कई बार नशीले पदार्थों के चलते गिरफ्तार किए गए। कोलंबिया सब्स्टंस अब्यूज़ ट्रीटमेंट फैसेलिटी एंड स्टेट प्रिजन से २००० में रिहाई के बाद डॉनी ने हिट टेलिविज़न शृंखला *ऐली मैक्बिल* में कलिस्ता फ्लोक्फार्ट के प्रेमी का किरदार निभाया। उनके अभिनय को काफ़ी सराहा और सम्मानित किया गया परन्तु २०००-०१ में पुनः नशीले पदार्थों के चलते गिरफ्तार होने के कारण उनके पात्र को बाद में हटा दिया गया। अदालत द्वारा दी गई लत छुडाने के कार्यक्रम के बाद डॉनी आखिरकार ठीक हो गए और उनका करियर वापस चल पड़ा। वे कई छोटी फ़िल्मों, जैसे *द सिंगिंग डिटेक्टिव* (२००३), *किस किस बैंग बैंग* (२००५) और *अ स्कैनर डार्कली* (२००६), में नज़र आए। उन्हें मुख्य धारा की फ़िल्मों में भी छोटे किरदार निभाए जिनमे *गोथिका* (२००३) और *जोडिएक* (२००७) शामिल है। २००४ में डॉनी ने अपने *द फ्यूचरिस्ट* अल्बम के साथ संगीत क्षेत्र में पदार्पण किया।

२००८ में डॉनी को *[[आयरन मैन]]* फ़िल्म में शीर्ष किरदार के रूप में लिया गया। फ़िल्म एक बेहद सफल फ़िल्म बन गई; *आयरन मैन* के शुरूआती हफ्ते की कमाई अभी भी अबतक की २० सर्वाधिक कमाई वाली फ़िल्मों में से एक है। उन्होंने २०१० में बनी दूसरे भाग *[[आयरन मैन २]]* में पुनः टोनी स्टार्क की भूमिका संभाली और अब जल्द ही २०१२ में रिलीज़ होने वाली *द अवेंजर्स* में पुनः इसी भूमिका में दिखे। डॉनी की २००८ की अन्य फ़िल्मों में *चार्ली बार्लेट* और बेन स्टीलर निर्देशित *ट्रॉपिक थंडर* शामिल है। २००९ में डॉनी ने गाय रिची द्वारा निर्मित फ़िल्म *[[शेरलाक होम्स (2009 फ़िल्म)|शेरलाक होम्स]]* में शीर्ष किरदार की भूमिका निभाई जिसे २००९ के क्रिसमस को रिलीज़ किया गया। इस पात्र के लिए डॉनी को सर्वश्रेष्ठ अभिनय के लिए गोल्डेन ग्लोब पुरस्कार से सम्मानित किया गया। २०११ में उन्होंने पुनः *शेर्लोक होम्स: अ गेम ऑफ शैडोज़* में अपनी भूमिका संभाली।

## शुरूआती जीवन और परिवार
डॉनी का जन्म मैनहैटन, न्यू यॉर्क में हुआ और वे दो बच्चों में सबसे छोटे है। उनके पिता रॉबर्ट डॉनी सीनियर एक अभिनेता, लेखक, निर्माता, छायाकार व निर्देशक है और माँ एलसी भी एक अभिनेत्री है जों डॉनी सीनियर की फ़िल्मों में भूमिका निभा चुकी है। उनके पिता आधे रुसी यहूदी और आधे ईरानी वंश के है और माँ जर्मन और स्कॉटिश वंश की है। उनके पिता का असली नाम "रॉबर्ट एलिअस" था पर बाद में उन्हें इसे बदल कर "डॉनी" कर लिया (अपने सौतेले पिता जेम्स डॉनी के कारण) जब वे छोटे थे और सेना में भारती होना चाहते थे। डॉनी और उनकी बड़ी बहन एलीसन ग्रीनविच गाँव में पले बढे।

बचपन में डॉनी ड्रग्स से घिरे रहते थे। उनके पिता एक व्यसनी थी और डॉनी को छह की आयु में ही मारिहुँआना लेने देते थे, एक ऐसा हादसा जिसके लिए अब उनके पिता पछताते हैं। डॉनी के माना की ड्रग्स का उपयोग उनके और उनके पिता के बिच एक भावनात्मक कड़ी थी। इसके चलते डॉनी ने लगभग हर रात शराब और ड्रग्स लेने शुरू कर दिए।

अपने बचपन में डॉनी ने अपने पिता की फ़िल्मों में कई छोटे किरदार निभाए। उन्होंने पाँच वर्ष की आयु में अभिनय क्षेत्र में अपना पहला कदम *पाउंड* (१९७०) में एक बीमार कुत्ते के पिल्ले की भूमिका से किया और सात वर्ष की आयु में वे *ग्रेज़र्स पैलेस* (१९७२) में नज़र आए। जब वे दस साल के हुए तब वे इंग्लैण्ड में रहते थे और शास्त्रीय बैले का शिक्षण ले रहे थे। बाद में उन्होंने न्यू यॉर्क के स्टेजडोर मैनर परफोर्मिंग आर्ट्स ट्रेनिंग सेंटर में दाखिला लिया। १९७८ में उनके माता पिता के तलाक के बाद डॉनी अपने पिता के साथ कैलिफोर्निया चले गए पर १९८२ में उन्होंने संता मोनिका हाई स्कुल छोड़ दिया और वापस न्यू यॉर्क अपने अभिनय करियर को पूरा करने लौट आए।

## करियर
### शुरुआत और लोकप्रियता
left|thumb|डॉनी और जेम्स स्पेडर ''लेस देन ज़ीरो'' (१९८७) में
डॉनी ने नाटकों से शुरुआत की जिसमे नॉर्मन लेयर द्वारा निर्मित कुछ समय तक चला ब्रोडवे संगीतमय नाटक "अमेरिकन पैशन" शामिल है जों जॉइस थिएटर में १९८३ में चला था। १९८५ में २० वर्ष की आयु में डॉनी ने साप्ताहिक टेलिविज़न विनोदी शो *सैटर्डे नाईट लाइव* में काम किया पर १९८६ में उन्हें पात्रों में परिवर्तन के कारण निकाल दिया गया। १९८५ में डॉनी को अपनी पहली कामियाबी *टफ टफ*, जिसमे उन्होंने जेम्स स्पेडर के सहयोगी की भूमिका निभाई और जॉन हूग्स द्वारा निर्मित *वियर्ड साइंस* से मिली। उन्हें जॉन हूग्स की *प्रीटी इन पिंक* (१९८७) में डकी की भूमिका के लिए भी ध्यान में लाया गया परन्तु उनका पहली मुख्य भूमिका मौली रिंग्वाल्ड के साथ *द पिक-अप आर्टिस्ट* (१९८७) में रही। डॉनी ने १९८० के दौरान ऐसी कुछ अन्य फ़िल्मों में कार्य किया जिनमे यौवन में प्रवेश के विषय को ध्यान में रखा जाता था और इसके चलते उन्हें अक्सर ब्रैट पैक का सदस्य भी कहा जाता है।

१९८७ में डॉनी ने जूलियन वेल्स, एक नशे के आदी अमीर लड़के की भूमिका निभाई जिसकी दुनिया उसके हाथों से छुटती चले जाती है, को ब्रेट एस्टन एलिस की पुस्तक *लेस देन ज़ीरो* के फ़िल्मी रूपांतरण में निभाया। उनके अभिनय को जेनेट मसलिन ने *द न्यू यॉर्क टाइम्स* में "जुन्झते हुए बढ़ता हुआ" कहा और बहुत सराहा गया पर डॉनी ने इसे अपने आने वाले भविष्य की छवि कहा क्योंकि उनकी नशे की आदत ने उन्हें इस पात्र की जीती जागती छवि बना दिया। *ज़ीरो* के कारण डॉनी को बड़े बजट की फ़िल्में मिलने लगी जिनमे *चांसेस आर* (१९८९) सायबिल शेफर्ड और रयान ओ'नील के साथ, *एयर अमेरिका* (१९९०) मेल गिब्सन के साथ और *सोपफिश* (१९९१) सैली फिल्ड, केविन क्लीन और वुपी गोल्डबर्ग के साथ शामिल है।

१९९२ में उन्होंने *चैप्लिन* में चार्ली चैप्लिन की भूमिका निभाई जिसके लिए उन्होंने कड़ी मेहनत की और वायोलिन और टेनिस बाएँ हाथ से खेलना सिखा। उन्होंने अपने लिए एक व्यक्तिगत शिक्षक रखा जों उन्हें चैप्लिन की चाल ढाल सिखने में मदद करता था। इस भूमिका के लिए डॉनी को सर्वश्रेष्ठ अभिनेता के अकादमी पुरस्कार के लिए नामांकन हासिल हुआ पर अल पसीनो ने *सेंट ऑफ अ वुमन* के लिए बाज़ी मार ली। १९९० में उन्होंने अन्य फ़िल्मों में कार्य किया जिसमे *हार्ट एंड सोल*, *ओनली यु*, *नैचुरल बॉर्न किलर्स*, *रिस्टोरेशन*, *टू गर्ल्स एंड अ गाए*, *ब्लैक एंड वाईट*, *शोर्ट कट्स*, *रिचर्ड III* और *द लास्ट पार्टी* शामिल है।

### गिरफ्तारियां और विवाद
thumb|upright|डॉनी जुनियर ''एयर अमेरिका'' के प्रीमियर में, १९९०
१९९६ से २००१ के बिच डॉनी कई बार नशीले-पदार्थों, जिनमे कोकेन, हेरोइन और मारिहुँआना शामिल है, से जुड़े जुर्मो के चलते गिरफ्तार हुए और कई बार लत छुडाने के केन्दों में गए और हमेशा असफल हो कर लौटे, जैसा उन्होंने १९९० में जज के सामने कहा: "यह इस तरह है मानो मैंने अपने मुँह में बन्दुक की नाली घुसा रखी है जिसका ट्रिगर मेरे हाथ में है बस इसीलिए क्योंकि मुझे गन मेटल का स्वाद अच्छा लगता है।" उन्होंने अपनी मज़बूरी समझते हुए कहा की यह आदत उन्हें आठ वर्ष की उम्र से है क्योंकि उनके पिता में नशे के शिकार थे।

अप्रैल १९९६ में डॉनी को हेरोइन, कोकेन और एक खली .३५७ कैलिबर मैग्नम बन्दुक के साथ गिरफ्तार किया गया जब वे सनसेट बोलेवार्ड में गाडी भगा रहे थे। एक महीने बाद पेरोल पर होते हुए वे नशे में धुत होकर पड़ोसी के बिस्तर में जा कर सो गए। इन सबके चलते उन्हें तिन वर्षों तक लत छुडाने और आवश्यक ड्रग टेस्टिंग की सज़ा सुनाई गई। १९९७ में वे अदालत द्वारा तय की गई ड्रग टेस्टिंग देने में असमर्थ रहे और इसके बदले में उन्हें चार महीने लॉस एंजलिस काउण्टी कारागृह में बिताने पड़े।

१९९९ में एक और ज़रूरी ड्रग टेस्ट ना दे पाने के करण उन्हें पुनः गिरफ्तार कर लिया गया। डॉनी को तिन साल की कोर्कोरण, कैलिफोर्निया स्थित कैलिफोर्निया सब्स्टांस अब्यूस ट्रीटमेंट फैसेलिटी एंड स्टेट प्रिज़न में कैद की सज़ा सुनाई गई। १९९९ में गिरफ्तारी से पहले ही डॉनी की सभी फ़िल्मों का कार्य समाप्त हो चूका था बस *इन ड्रीम्स* ही रह गई थी जिसे खत्म करने की इजाज़त दे दी गई। उन्हें एनबीसी की एनिमेटेड टेलिविज़न शृंखला *गॉड, द डेविल एंड बॉब* में "द डेविल" को आवाज़ देने का काम भी दिया गया परन्तु रियाज़ के लिए ना आने पर हकाल दिया गया।

एक साल कैलिफोर्निया सब्स्टांस अब्यूस ट्रीटमेंट फैसेलिटी एंड स्टेट प्रिज़न में गुज़ारने के बाद डॉनी को $५,००० की बेल पर रिहा कर दिया गया। २००० में अपनी रिहाई के एक हफ्ते बाद ही डॉनी ने हिट टेलिविज़न शृंखला *ऐऐली मैक'बिल* में कालिस्ता फ्लोकहार्ट के प्रेमी की भूमिका निभाई। उनके इस अभिनय के लिए उन्हें काफ़ी सराहा गया और बेहतरीन सहायक अभिनेता के लिए एमी पुरस्कार का नामांकन दिया गया और सर्वश्रेष्ठ सहायक अभिनेता का गोल्डन ग्लोब पुरस्कार प्रदान किया गया। जनवरी २००१ में डॉनी को मेल गिब्सन द्वारा निर्देशित *[[हैमलेट]]* नाटक में कार्य करना था।

thumb|left|200px|डॉनी जुनियर का कैलिफोर्निया डिपार्टमेंट ऑफ करेक्शंस में १९९९ में लिया गया चित्र
*ऐली मैक'बिल* के प्रथम सत्र की २००० में समाप्ति से पहले ही डॉनी को उनके पाम स्प्रिंग्स, कैलिफोर्निया स्थित मर्व ग्रिफिन होटल एंड गिवेंची स्पा के कमरे से एक गुमनाम ९११ फोन के चलते गिरफ्तार कर लिया गया। डॉनी कोकेन और वैलियम के नशे में धुत्त थे। इसके बावजूद की अगर पुनः पकड़े गए तो उन्हें चार साल आठ महीने तक की सज़ा सुनाई जाएगी, उन्होंने *ऐली मैक'बिल* के आठ और एपिसोड करने का वादा किया।

अप्रैल २००१ में जब वे परोल पर थे तब उन्हें लोस एंजलिस शहर से थोड़ी दूर स्तिथ कल्वर सिटी में रास्ते पर नंगे पैर घूमते हुए एक पुलिस अफसर ने पकड़ लिया। उन्हें नशे में होने के शक के चलते गिरफ्तार कर लिया गया परन्तु कुछ घंटो बाद बापस छोड़ दिया गया। उनकी आखरी गिरफ़्तारी के बाद ऐली मैक'बील के निर्माता डेविड केली ने आखरी मिनट पर डॉनी के सारे दृष काट दिए और डॉनी को शो पर से हटा दिया। कल्वर सिटी में हुई गिरफ़्तारी के चलते उन्हें एक बड़ी फ़िल्म *अमेरीकास स्वीटहार्ट्स* से हाथ धोना पड़ा और मेल गिब्सन ने भी अपने *हैमलेट* की योजना बंद कर दी। जुलाई २००१ में डॉनी ने पाम स्प्रिंग्स का अपना गुनाह मान लिया और इसके बदले उन्हें जेल ना भेज कर ड्रग निर्व्यसनी केर्न्ग्र में तिन साल के लिए भेज दिया गया।

thumb|220px|डॉनी जुनियरका कैलिफोर्निया डिपार्टमेंट ऑफ करेक्शंस में २००१ में लिया गया चित्र
*कन्वर्जेशन विथ वुडी एलेन* पुस्तक में यह कहा गया है कि वुडी एलेन डॉनी को वियोना रायडर के साथ अपने २००५ की फ़िल्म *मेलिंडा एंड मेलिंडा* में लेना चाहते थे पर उन्हें कंपनियों ने डॉनी के टिके रहने का बिमा देने से मना कर दिया। १८ दिसम्बर २०० को *पीपल्स मैगज़ीन* में प्रकाशित लेख "बैड टू वर्स" में डॉनी की सौतेली माँ रोसमेरी ने लेखक एलेक्स त्रेंलोव्सकी को बताया की डॉनी को कुछ सालों पहले दोहरी मानसिकता के लिए जांचा गया था और यही वजह थी की वह ज्यादा देर होश में नहीं रह पाते थे। इसी लेख में डॉ मनिजेह निकख्तर, एक लोस एंजलिस के मनोवैज्ञानिक और *एडिक्शन ओर सेल्फ-मेडिटेशन: द ट्रुथ* (ISBN 978-1-883819-57-6) के लेखक ने कहा की उन्हें १९९९ में डॉनी ने कोर्कोरण II से एक खत लिखा था जिसमे उन्होंने उनसे सलाह मांगी थी।

### करियर की वापसी
पाँच वर्षों के नशीले पदार्थों के सेवन, गिरफ्तारियां और इलाज के बाद रॉबर्ट डॉनी जुनियर आखिरकार वापस पूर्णतया ठीक होकर अपने करियर की ओर वापस मुड़े। अपनी नशे की लत को सँभालने के असफल प्रयासों के बारे में डॉनी ने ओपराह विन्फ्रे को नवंबर २००४ में बताया की "जब कोई कहता है की, 'मुझे लगता है की क्या मैंने सच में निर्व्यसनी केन्द्र जाना चाहिए?' तो उसे लगाना चाहिए की वह एक टुटा हुआ इंसान है, उसे काम नहीं मिलता, उसकी पत्नी उसे छोड कर चले गई है। शायद उसे एक कोशिश करके देख लेनी चाहिए।" उन्होंने बताया की अप्रैल २००१ में अपनी आखरी गिरफ़्तारी के बाद जब उन्हें लगा की उन्हें फिर से निर्व्यसन केन्द्र जाना होगा तो उन्होंने सोचा की, "आखिर मैंने कहा की 'टू जानते हो क्या? मुझे नहीं लगता मई यह सब और कर सकता हूँ' और मैंने मदद मांगी और मैं उसके लिए दौड़ा..."

डॉनी को ठीक होने के बाद अपना पहला काम अगस्त २००१ में एल्टन जॉन के गाने "आई वांट लव" के वीडियो में मिला। डॉनी को बड़े परदे पर वापसी केवल मेल गिब्सन की वजह से मिली जों *एयर अमेरिका* के बाद से डॉनी के करीबी मित्र है। उन्होंने डॉनी की २००३ में बनी फ़िल्म *द सिंगिंग डिटेक्टिव* के लिए डॉनी का बिमा भरा। गिब्सन की इस चाल ने डॉनी के लिए रास्ता खोल दिया और वे २००० के मध्य में मुख्य धारा की फ़िल्मों में *गोथिका* के साथ वापस लौटे जिसके लिए निर्माता जोएल सिल्वर ने उनकी ४०% तनख्वा बीमे के तौर पर प्रोडक्शन खत्म होने तक रोक कर रखी ताकि डॉनी वापस नशे की ओर न मूड सके। इसी तरह की चीज़ें तब से उनके सारे कोंट्राक्टो में लिखी जाती है।

*गोथिका* के बाद डॉनी को कई सफल फ़िल्मों में मुख्य व सह कलाकार के रूप में लिया गया जिनमे *अ गाइड टू रिकोग्नैजिंग युअर सेंट्स*, *गुड नाईट, एंड गुड लक*, *अ स्कैनर डार्कली* और स्टीवन शैन्बर्ग की डायान आर्बस पर आधारित काल्पनिक जीवनी *फर* शामिल है जिसमे डॉनी के पात्र ने आर्बस की ज़िंदगी को प्रभावित करने वाली दो प्रमुख हस्तियाँ, लिसेट मॉडल और मारविन इस्रेल की भूमिका अदा की। डॉनी ने *किस किस बैंग बैंग*, डिज़्नी की *द शैगी डॉग* और डेविड फिनचर की २००७ में बनी फ़िल्म *जोडियाक* से सबका ध्यान आकर्षित किया।

२३ नवम्बर २००४ में डॉनी ने अपना संगीत अल्बम *द फ्यूचरिस्ट* सोनी क्लासिकल पर रिलीज़ किया। अल्बम को मिली जुली प्रतिक्रिया मिली पर डॉनी ने २००६ में कहा की वे शायद ही कोई अगला अल्बम रिलीज़ करेंगे।

२००६ में डॉनी अपने टेलिविज़न की जड़ो पर वापस आए और उन्होंने *फैमिली गाय* के एपिसोड "द फैट गाय स्ट्रैन्गलर में अतिथि कलाकार की भूमिका निभाई। उन्होंने शो के निर्मातओं से फोन पर गुज़ारिश की थी की वह उन्हें एक एपिसोड बनाने में मदद करने के इच्छुक है क्योंकि उनका बेटा शो को बेहद पसंद करता है। निर्मातओं ने उनकी इच्छा मान ली और उन्होंने डॉनी के लिए पैट्रिक प्यूटरशमिद का पात्र बनाया।

### २००८ की ब्लाकबस्टर फ़िल्में
अबतक की गई सभी फ़िल्मों को समीक्षकों ने काफ़ी सराहा परन्तु डॉनी किसी भी ब्लाकबस्टर फ़िल्म में कभी नहीं नज़र आए. यह २००८ में बदल गया जब डॉनी ने समीक्षाओं और व्यावहारिक दृष्टी से सफल फ़िल्म *[[आयरन मैन]]* और *ट्रॉपिक थंडर* जैसी फ़िल्मों में नज़र आए.

#### ''आयरन मैन''

[thumb|right|175px|डॉनी "आयरन मैन" फ़िल्म को [मेक्सिको शहर में २००८ में प्रमोट करते हुए]]
२००७ में डॉनी को फ़िल्म *[[आयरन मैन]]* में शीर्ष किरदार के रूप में लिया गया जिसे जॉन फेवरेऊ ने समझाते हुए कहा की "डॉनी जुनियर कोई पहली पसंद नहीं थे पर वे यह समझ गए थे की क्या चीज़ एक किरदार को अलग कर सकती है। उन्हें 'टोनी स्टार्क' में खुद के जीवन के कई अनुभव नज़र आए।" फेवरेऊ ने गुज़ारिश की डॉनी ही वह शख्स है जों *आयरन मैन* के लिए वैसे होंगे जैसे जॉनी डेप ''समुंदर के लुटेरे फ़िल्म'' श्रंखला के लिए हैं। एक ऐसे मुख्य कलाकार जिसके चलते फ़िल्म की गुणवत्ता और लोगों की रुची और बढ़ेगी। अपने किरदार के लिए डॉनी को २० पौंड वज़न पाँच महीनो में बढ़ाना पड़ा ताकि यह लग सके की उनमे *लोहा बनाने की ताकद है"।

*आयरन मैन* को विश्वभर में ३० अप्रैल और ३ मई २००८ के बिच रिलीज़ किया गया और इसने लगभग अमेरिका और कनेडा में $३० करोड़ कमाए और इसे काफ़ी बढ़िया प्रतिक्रिया मिली जिसमे समीक्षकों ने डॉनी के अभिनय को खूब सराहा। परिणाम स्वरूप डॉनी और फेवरेऊ ने *आयरन मैन* की तिकड़ी बनाने का तय किया। अक्टूबर २००८ को डॉनी ने आयरन मैन के रूप में अन्य दो *आयरन मैन* के भाग व *द अवेंजर्स'' में काम करने के लिए हामी भरी।

### ट्रॉपिक थंडर

## सन्दर्भ

## बाहरी कड़ियाँ

रोबर्ट डॉनी जूनियर की जीवनी (एक शराबी से सुपर स्टार बनने तक )

श्रेणी:जीवित लोग
श्रेणी:1965 में जन्मे लोग
श्रेणी:अमेरिकी अभिनेता